title: Arcane
text: Arcane (tetulada en pantalla como Arcane: League of Legends) ye una serie de televisión d'animación d'acción y aventuras pa adultos creyada per Christian Linke y Alex Yee pa Netflix. Producida per Fortiche baixo a supervisión de Riot Games, ye ambientada en o universo ficticio d'o videochuego League of Legends, y se centra sobretot en as chirmanas Veyié y Jinx.
  
  A historia se desembolica en o universo de League of Legends, en o mundo conoixiu como Runaterra. Dentro d'iste mundo, i hai dos ciudatz opuestas deseparadas per un puent: Piltover y Zaun. Piltover ye la ciudat academica y scientifica, centrada en o progreso d'a humanidat per meyo d'os grans inventos, mientres que Zaun ye tot lo contrario, rabals plenos de criminalidat y malfeiturías sin garra mena d'autoridat que meta orden mas dillá d'as bandas de crimen organizau. As tensions y rivalidatz que existen entre estas dos ciudatz trestalla a familias y amigos como en o caso d'as chirmanas Vi y Jinx, u de Jayce y Viktor, dos amigos inventors y aprendices d'o lechendario scientifico Heimerdinger. Totas istas relacions s'esbordarán con a creyación de Hextech en Piltover, una tecnolochía con a quala qualsequier persona ye capable de controlar a enerchía machica, mientres que en Zaun una nueva droga transforma a los humans en mostros.
  
  Presonaches
  
  Principals 
   Powder/Jinx (Ella Purnell).
   Vi (Hailee Steinfeld).
   Silco (Jason Spisak).
   Jayce (Kevin Alejandro).
   Viktor (Harry Lloyd).
   Heimerdinger (Mick Wingert).
   Caitlyn (Katie Leung).
  
  Temporadas
  
  Referencias 
  
  Series de televisión d'animación
  Series de televisión de Netflix